Na temelju članka 31. stavka 5. Zakona o poljoprivrednom zemljištu (Narodne novine: broj 20/18, 115/18 i 98/19), Odluke o donošenju Programa raspolaganja poljoprivrednim zemljištem u vlasništvu Republike Hrvatske na području Općine Vladislavci (Službeni glasnik Općine Vladislavci broj 3/18.) na koji je Ministarstvo poljoprivrede dalo suglasnost Klasa: 945-01/18-01/546, Urbroj:525-07/1789-18-4 od 25. rujna 2018.godine i članka 30. Statuta Općine Vladislavci (Službeni glasnik“ Općine Vladislavci broj 3/13, 3/17, 2/18, 4/20, 8/20 i 2/21) Općinsko vijeće Općine Vladislavci na svojoj 15. sjednici, održanoj 23. svibnja 2022. godine donijelo je

**ODLUKU**

**o raspisivanju javnog natječaja za zakup poljoprivrednog zemljišta u vlasništvu Republike Hrvatske na području Općine Vladislavci**

**Članak 1.**

Raspisuje se javni natječaj za zakup poljoprivrednog zemljišta u vlasništvu Republike Hrvatske na području Općine Vladislavci u katastarskoj općini Hrastin koje je Programom raspolaganja poljoprivrednim zemljištem u vlasništvu Republike Hrvatske na području Općine Vladislavci predviđeno za zakup.

Na **rok od 25 godina** s mogućnošću produljenja za isto razdoblje daje se u zakup zemljište koje je navedeno u Tablici 1. koja se nalazi u prilogu ove Odluke i čini njezin sastavni dio.

**Članak 2.**

Općinsko vijeće Općine Vladislavci provest će postupak javnog natječaja prikupljanjem pisanih ponuda.

**Članak 3.**

Početna cijena u natječaju utvrđena je na temelju Uredbe o načinu izračuna početne zakupnine poljoprivrednog zemljišta u vlasništvu Republike Hrvatske te naknade za korištenje voda radi obavljanja djelatnosti akvakulture (Narodne novine broj:89/18.).

**Članak 4.**

Maksimalna površina za zakup po sudioniku natječaja iznosi 50,00 ha, a uključuje površine državnoga poljoprivrednog zemljišta koje je taj sudionik dobio u zakup po natječajima provedenim od stupanja na snagu Zakona o poljoprivrednom zemljištu (Narodne novine broj: 20/18, 115/18 i 98/19).

**Članak 5.**

Tekst javnog natječaja objavit će se na oglasnoj ploči i mrežnoj stranici Općine Vladislavci, [www.opcina-vladislavci.hr](http://www.opcina-vladislavci.hr), u trajanju od 30 dana.

Pisane ponude se dostavljaju Općini Vladislavci, Kralja Tomislava 141, 31404 Vladislavci, u roku od 30 dana od objave natječaja na oglasnoj ploči i mrežnoj stranici Općine Vladislavci, [www.opcina-vladislavci.hr](http://www.opcina-vladislavci.hr).

**Članak 6.**

Tekst javnog natječaja za zakup poljoprivrednog zemljišta u vlasništvu Republike Hrvatske na području Općine Vladislavci sa popisom čestica, nalazi se u prilogu ove Odluke i čini njezin sastavni dio.

**Članak 7.**

Odluku o izboru najpovoljnije ponude donosi Općinsko vijeće Općine Vladislavci na prijedlog Povjerenstva za zakup poljoprivrednog zemljišta u vlasništvu Republike Hrvatske za Općinu Vladislavci.

Odluka o izboru najpovoljnije ponude dostavit će se na prethodno mišljenje Osječko-baranjskoj županiji i na suglasnost Ministarstvu poljoprivrede.

**Članak 8.**

Stručne poslove u vezi s postupkom provedbe javnog natječaja za zakup obavlja Jedinstveni upravni odjel Općine Vladislavci.

**Članak 9.**

Ova Odluka stupa na snagu danom donošenja i objavit će se u „Službenom glasniku“ Općine Vladislavci.

KLASA: 320-01/22-04/06

URBROJ: 2158-41-01-22-02

U Vladislavcima, 23. svibnja 2022. godine

**PREDSJEDNIK**

**OPĆINSKOG VIJEĆA**

Krunoslav Mororvić

**Tablica 1 - rok od 25 godina**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| R.br. | Naziv katastarske općine | PTC broj | Broj katastarske čestice | Način uporabe katastarske čestice (katastarska kultura) | Površina (ha) | jedinična zakupnina (kn/ha) | Početna zakupnina (kn) | Postotak uveć./umanj. | Ukupna visina početne zakupnine (kn) | Napomena  |
| 1 | 2 | 3 | 4 | 5 | 6 | 7 | 8 | 9 | 10 |  |
|  |  |  |  |  |  |  | 6\*7 |  | 8+9 |  |
| 1. | HRASTIN  | 1.  | 485 - dio | ORANICA | 1,8000 | 467,00 kn | 840,60 | 0,00 % | 840,60 kn  | dijelom JVD, zaštiti pojas  |
| 1. 2.
 | HRASTIN  | 2. | 485 - dio | ORANICA | 1,8000 | 467,00 kn | 840,60 | 0,00 % | 840,60 kn  | dijelom JVD, zaštiti pojas  |
| 3. | HRASTIN  |  | 485 - dio | ORANICA | 3,5000 | 467,00 kn | 1.634,50 | 0,00 % | 1.634,50 kn | dijelom JVD, zaštiti pojas  |
| 4 | HRASTIN  |  | 485 - dio | ORANICA | 1,8000 | 467,00 kn | 840,60 | 0,00 % | 840,60 kn | dijelom JVD, zaštiti pojas  |
| 5. | HRASTIN  |  | 485 - dio | ORANICA | 11,8899 | 467,00 kn | 5.552,58 | 0,00 % | 5.552,58 kn  | dijelom JVD, zaštiti pojas  |
| 6. | HRASTIN |  | 485 - dio | ORANICA | 0,1000 | 467,00 kn | 46,70 | 0,00 % | 46,70 kn  | dijelom JVD, zaštiti pojas  |

**Ukupna površina u natječaju u ha: 20,8899**

**Ukupna početna zakupnina u natječaju u kn: 9.755,58**